छत्तीसगढ़ की सामाजिक कार्यकर्ता एवम वकील सुधा भारद्वाज सहित 10 मानवाधिकार कार्यकर्ताओं की गिरफ्तारी बढ़ते फासीवाद का एक और उदाहरण है । आज सुबह-सुबह देश के विविध स्थानों से एक साथ 10 मानव अधिकार कार्यकर्ताओं की गिरफ्तारी ने एक बार फिर से यह साबित कर दिया है कि देश में अघोषित आपातकाल चल रहा है । जल-जंगल-जमीन तथा किसान मजदूर आदिवासियों के हित में संघर्ष करने वालों को वर्तमान सरकार हर तरफ से दबाना चाहती है । छत्तीसगढ़ में हार की आशंका को देख छत्तीसगढ़ की जानी-मानी मानवाधिकार कार्यकर्ता सुधा भारद्वाज की गिरफ्तारी भाजपा सरकार की बढ़ती हताशा का एक और प्रमाण है । सुधा जी लगातार मजदूरों आदिवासियों के हक में सरकार के खिलाफ आवाज उठाती रही हैं और आज फर्जी प्रकरण दर्ज कर उनकी गिरफ्तारी करना एक बड़े षड्यंत्र का इशारा करता है जिससे तहत आने वाले दिनों में तमाम मानव अधिकार कार्य कार्यकर्ताओं की आवाज को कुचलने के लिए यह सरकार किसी भी हद तक चली जाएगी ।